Kims Čenirs (korejiešu: 김정일, Kim Chŏngil/Gim Jeong-il, dzimis 1941. gada 16. februārī, miris 2011. gada 17. decembrī) bija faktiskais Ziemeļkorejas līderis (oficiālais Ziemeļkorejas valsts vadītājs viņa valdīšanas laikā bija mirušais Čenira tēvs Kims Irsens). Kims Čenirs bija arī Korejas strādnieku partijas (komunistu partijas) ģenerālsekretārs. Pēc viņa nāves varu valstī pārņēma viņa jaunākais dēls Kims Čonins.